b'\n_START_ARTICLE_\nSyngrou-Fix\n_START_PARAGRAPH_\nSyngrou-Fix (gresk: \xce\xa3\xcf\x85\xce\xb3\xce\xb3\xcf\x81\xce\xbf\xcf\x8d-\xce\xa6\xce\xb9\xce\xbe) er en stasjon p\xc3\xa5 metroen i Athen. Den ble \xc3\xa5pnet 16. november 2000, som ledd i utvidelsen av metroens linje 2 til stasjonen Dafni. Syngrou-Fix ligger ved nord\xc3\xb8stre del av Andrea Syngrou-avenyen, som er en av de travleste gatene i Athen. F\xc3\xb8rste del av navnet fikk stasjonen etter denne avenyen. Andre del kom fra bryggeriet Fix, som l\xc3\xa5 der hvor stasjonen n\xc3\xa5 ligger, og som har gitt navn til omr\xc3\xa5det. Stasjonen har inngang og utgang fra begge sider av avenyen. Fra Syngrou-Fix g\xc3\xa5r det ogs\xc3\xa5 busser i retning av sentrum, s\xc3\xa5vel som til flere av Athens forsteder, s\xc3\xa5som Voula, Faliro, Nea Smyrni og Kallithea. Det er ogs\xc3\xa5 overgang til trikk.'